Kevään kukkia
Oranssit Neapelin nuokkuu –
 niin sorja on kevät Sorrennon,
 jäät Pohjolan rannoilla ratkee,
 kevään enne se Suomessa on.

 Etelään kevät saapuu lämpimin huulin,
 se palmujen lehtiä suutelee;
 vaan Suomeen se tuiskuu pohjatuulta,
 jäähilseet sen rannoilla helisee.
 Ne on kevään kukkia Pohjolan mailla,
 vaan niitä se on Neaappeli vailla.

 Itaalian päivä on kirkas,
 yö sorjempi sentään Suomessa on –
 Niin kauniit on Suomen jäiset kukat,
 niin sorjat on ruusut Sorrennon.